මේ වනවිට අප සිටින්නේ සමනල විදුලි බලාගාරය අසල පිහිටි මස්කෙළිය ඔයට උඩින් නිර්මාණය කරන ලද පැරණි පාලම මතය. මෙතැනට අඩි 40 ක් පමණ පහළින් ඉතා ප්‍රචණ්ඩ ලෙස හෙණ හඬ නගමින් පෙණ පිඬු නගමින් මස්කෙළිය ඔය ගලාගෙන යයි. එය ගලාගෙන එන්නේ ලක්ෂපාන ඇල්ලෙන් පැන නගින මහ දියවර පෙදෙසිනි. පාලමින් අනෙක් පස අපට ගඟ ගලාගෙන පැමිණෙන පෙදෙස දැකගත හැකි අතර එහි වම්පසින් විදුලි කණු රාශියක් සිටුවන ලද ඉසව්වක් සහ විශාල බට මගින් ජලය ගෙන එන ගොඩනැගිල්ලක් ඇත. එම ගොඩනැගිල්ලේ ඉහළට වන්නට ඉරක් ඇඳ ඇති අතර එදෙසින් විශාල ජල කඳක් ගලාගෙන එයි. එහිම දකුණු පසින් විශාල නළ මාර්ගයක් ඔස්සේ අවශේෂ කුඩා බලාගාරයක් හරහා තවත් ජල කඳක් ගලාගෙන පැමිණෙයි.
මස්කෙළිය ඔය පිහිටියේ කොහේද?
සමනල විදුලි බලාගාරය අසල